
Nyhedsbrev nr. 13
					           Januar 2019
Kære Alle,
Vi har hermed fornøjelsen at udsende foreningens nyhedsbrev nr. 13 med de bedste Nytårsønsker til alle. 
Kommende arrangement:
Besøg i Den Gamle By, Aarhus torsdag den 2. maj 2019:
Foreningen arrangerer endnu et spændende besøg i Den Gamle By. Temaet er: Hvorfor er nutiden kommet ind i Den Gamle By?
Vi starter kl.16.00 med ca. én times rundvisning i Den Gamle Bys 70’er kvarter efterfulgt af et indlæg v/ direktør for Den Gamle By, Thomas Bloch Ravn som introduktion til det forhold, at man nu har nutiden i Den Gamle By samt et kig ind i fremtiden for Museet.
Derefter taler tidligere borgmester og indenrigsminister, Thorkild Simonsen om Aarhus fra 60’erne til i dag.
Efter indlæggene er der en let anretning.
Arrangementet er med ledsagere.
CCA’s årlige generalforsamling tirsdag den 4. juni 2019:
For årets generalforsamling har advokatfirmaet DLA Piper tilbudt værtskabet - generalforsamlingen i år bliver lidt anderledes, således indbydes ægtefæller/ledsagere til at deltage.
Kl. 16.00 afsejler ledsagerne fra kajen udfor DOKK 1, Aarhus på en guided havnerundfart ombord på det gode fartøj BB JAKOB, varighed ca 1 time - under turen serveres en forfriskning (www.fonden-jakob.dk) 
Samtidigt påbegyndes årets generalforsamling hos vore værter DLA Piper, DOKK1.
Kl. 17.30 samles alle igen og Protokolchef, ambassadør Michael Zilmer-Johns giver et indlæg omkring Udenrigsministeriets og protokollens forventninger og ønsker til de herværende udenlandske konsulater samt herunder muligheder for at stille spørgsmål.
Kl. 19.00 Spisning og socialt samvær. 
Bak op om foreningens arrangementer og noter allerede nu datoerne ovenfor. Tilmelding til de nævnte arrangementer kan foretages allerede nu via foreningens mail adr. info@konsuler.dk. Der vil også blive udsendt program/indkaldelse senere.
Medlemsanliggender:
[bookmark: _GoBack]Pr. 10. november 2018 er der åbnet et nyt konsulat for Schweiz for Regionerne Nord, Midt og Syd/Jylland. Konsul er Direktør Jacob Ravn Nielsen. Konsulatets adresse er Agro Food Park 13, 8200 Aarhus N. Foreningen har med glæde budt den nye konsul velkommen i foreningen.
De bedste hilsner
Bestyrelsen

NB:
Hvordan logger man ind på medlemssiden?
Åben hjemmesiden www.konsuler.dk. Forneden på forsiden ved siden af vor mail adresse er der tilføjet et ikon "Log in". Hvis man klikker på dette åbnes en Log ind side for medlemmer (http://konsuler.dk/log-ind/ ). Det interne/fortrolige Password er: K0nsul3r (bemærk tegnet efter det store K er et nul og ikke et stort O). 

